Michael Basman
Michael John Basman (16. märts 1946 London – 26. oktoober 2022) oli armeenia juurtega inglise maletaja ja maleliteraat, rahvusvaheline meister (1980). Basman jagas 1966/1967 aastavahetusel peetud Hastingsi rahvusvahelisel turniiril 3.–5. kohta. Ta mängis Inglismaa võistkonna koosseisus 1968. aastal Luganos peetud maleolümpial. 1973. aastal jagas ta Briti meistrivõistlustel 1.–2. kohta, kuid kaotus järelmatšis jättis ta teiseks.